Subject: FW: Toetuskiri Horizon Europe Twinning taotlusele
From: "info - MKM" <[email-masked]>
To: "info - MKM" <[email-masked]>
Date: Tue, 31 Mar 2026 11:19:41 +0300

_____

Saatja: Helery Tasane <[email-masked] 
<mailto:[email-masked]> >
Saadetud: pühapäev, 29. märts 2026 22:04
Adressaat: Mikk Vahtrus - MKM <[email-masked] 
<mailto:[email-masked]> >
Koopia: Külliki Tafel-Viia - MKM <[email-masked] 
<mailto:[email-masked]> >; Karel Lember - MKM 
<[email-masked] <mailto:[email-masked]> >; Mari-Liis Seer - MKM 
<[email-masked] <mailto:[email-masked]> >
Teema: Toetuskiri Horizon Europe Twinning taotlusele

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Mikk Vahtrus,

Pöördun Teie poole palvega kaaluda Majandus- ja 
Kommunikatsiooniministeeriumi toetuskirja andmist Horizon Europe Twinning 
taotlusele ACT-TWIN: Human-in-the-Loop Immersive Simulation Centre of 
Excellence for Socio-Technical Systems, mida koordineerib Tallinna 
Tehnikaülikool.

ACT-TWINi eesmärk on tugevdada TalTechi võimekust siduda insenertehniline 
tehnoloogiaarendus inimtaju arvestavate simulatsioonide ja praktilise 
valideerimisega. See aitab uusi lahendusi varem testida ja kiiremini 
rakendusse viia. Projekti laiem eesmärk on tugevdada teaduse võimet luua 
lahendusi, mida saab kiiremini piloteerida, ettevõtluses kasutada ja 
avalikus sektoris rakendada. Sisuliselt lähtub projekt sarnasest loogikast 
nagu USC Institute for Creative Technologies. Seal toetatakse tehnoloogia 
arendamist varajase testimise, simulatsiooni ja kasutuskonteksti 
narratiivianalüüsi kaudu. Sama lähenemist soovime arendada ja pikas plaanis 
rakendada ka TalTechis.

Projekt on oluline ka Eesti innovatsioonivõimekuse vaatest. See aitab 
vähendada lõhet teadus- ja arendustöö ning tegeliku kasutuselevõtu vahel. 
Samuti toetab see teadustulemuste kiiremat liikumist piloteerimisse, 
ettevõtlusesse ja praktilistesse rakendustesse. Projekti edukusele aitavad 
kaasa ka meie partnerid:

1.	Aalto Ülikool toob kaasa XR-i ja immersiivse valideerimise kompetentsi;

2.	Antwerpi Ülikool toetab teadmussiirde ja kommertsialiseerimise 
võimekusega;

3.	Tokyo Ülikool annab tehnoloogilist kompetentsi ning aitab luua kontakte 
teiste Aasia juhtivate loovtehnoloogia keskustega;

4.	Eesti Kunstiakadeemia toob projekti disaini ja loovpraktika mõõtme.

Kas MKM-il oleks võimalik väljastada projektile lühike toetuskiri 
ministeeriumi kirjapõhjal? Toetuskirjas võiks kinnitada projekti majandus- 
ja innovatsioonipoliitilist asjakohasust. Võimalusel võiks kirjas märkida ka 
seda, et ministeerium on oma pädevuse piires valmis toetama kontakti loomist 
asjakohaste allasutuste või testkeskkondadega, kui see osutub projekti 
demonstratsioonide valideerimisel vajalikuks.

Toetuskirja vajame hiljemalt 06.04.2026. Kirja vajame ministeeriumi 
kirjapõhjal, inglise keeles, käsitsi allkirjastatuna ja skännituna 
PDF-kujul. Manuses on toetuskirja mustand ning projekti mustand. Palun 
viimast avalikult mitte levitada.

Lugupidamisega/Best Regards,

Helery Tasane

Järeldoktor-teadur                    Postdoctoral Researcher

Tallinna Tehnikaülikool                               Tallinn University of 
Technology

Ärikorralduse instituut                               Dep. of Business 
Administration

Akadeemia tee 3, 12618 Tallinn         Akadeemia str. 3, 12618 Tallinn

(+372) 620 4072;  (+372) 5883 0877

[email-masked] <mailto:[email-masked]>

LinkedIn 
<http://linkedin.com/in/helery-tasane-phd-10068a80/?skipRedirect=true>  | 
<https://www.etis.ee/CV/Helery_Tasane> ETIS